
	№
	Бүлэг
	Зорилтын гарчиг
	Зорилт
	Үйл ажиллагаа

	
	1
	2
	3
	4

	1
	“Ковид-19” цар тахлаас үүдэлтэй эдийн засаг, нийгмийн хүндрэлийг даван туулах бодлого
	1.1.“Ковид-19”
	3
	8

	2
	Хүний хөгжлийн бодлого
	2.1. Эрүүл мэнд 
	4
	19

	
	
	2.2. Биеийн тамир, спорт 
	1
	4

	
	
	2.3. Боловсрол 
	4
	15

	
	
	2.4. Шинжлэх ухаан, технолони,  инноваци
	1
	3

	
	
	2.5. Хөдөлмөр, нийгмийн хамгаалал
	3
	10

	
	
	2.6. Үндэсний бахархал, өв соёл
	5
	16

	3
	Эдийн засгийн бодлого
	3.1. Эдийн засаг, төсөв санхүү
	2
	13

	4
	Хөдөө аж ахуй,  үйлдвэрлэлийн бодлого
	4.1. Газар тариалангийн үйлдвэрлэл
	1
	13

	
	
	4.2. Мал аж ахуйн үйлдвэрлэл
	1
	12

	
	
	4.3. Үйлдвэрлэл, үйлчилгээ
	1
	12

	5
	Ногоон хөгжлийн бодлого
	5.1. Ногоон хөгжил
	3
	26

	
	
	5.2. Уул уурхай, хүнд үйлдвэр
	1
	10

	
	
	5.3. Аялал жуулчлал
	1
	3

	6
	Бүс, орон нутгийн хөгжлийн бодлого
	6.1. Төвийн бүсийн тулгуур төв -Зуунмод
	2
	15

	
	
	6.2. Сумын төвийн тохижилт, шинэчлэлт
	1
	16

	
	
	6.3. Орон сууц, нийтийн аж ахуй
	1
	8

	
	
	6.4. Зам тээвэр, харилцаа холбоо 
	4
	8

	
	
	6.5. Газрын харилцаа
	1
	9

	7
	Засаглалын бодлого
	7.1. “Цахим Төв аймаг” төрийн үйлчилгээ
	3
	15

	
	
	7.2. Мэргэшсэн, хариуцлагатай төрийн алба
	3
	11

	
	
	7.3. Амар тайван, аюулгүй нийгэм
	3
	18

	
	
	7.4. Тогтвортой гадаад харилцаа,хамтын ажиллагаа
	1
	3

	
	
	7.5. Батлан хамгаалах 
	1
	4

	8
	Аймаг, сум, нийгэм, эдийн засгийн салбар үүсч байгуулагдсаны түүхт ой угтсан бүтээлч ажил
	8.1.Аймаг, сум, салбарын  түүхт ой
	1
	3

	
	ДҮН 
	52
	274

АЙМГИЙН ЗАСАГ ДАРГЫН 2020-2024 ОНЫ ҮЙЛ АЖИЛЛАГААНЫ
 ХӨТӨЛБӨР

НЭГ. “КОВИД-19” ЦАР ТАХЛААС ҮҮДЭЛТЭЙ ЭДИЙН ЗАСАГ, НИЙГМИЙН ХҮНДРЭЛИЙГ ДАВАН ТУУЛАХ БОДЛОГО
“Ковид-19” цар тахлаас урьдчилан сэргийлэх, эдийн засаг, нийгмийн хүндрэлийг даван туулах хариу арга хэмжээг шуурхай оновчтой хэрэгжүүлнэ.

1.1. Иргэд олон нийтийг “Ковид-19” цар тахлаас урьдчилан, сэргийлэх арга хэмжээг хэрэгжүүлж, нөөцийн бэлэн байдлыг хангана. 
1.2. 
1.2.1. “Ковид-19” халдварт цар тахлын эрсдэлээс урьдчилан сэргийлж,  бэлэн байдлыг хангах төлөвлөгөөг боловсруулж, төсвийн санхүүжилтийг нэмэгдүүлнэ. 
1.2.2. Цар тахлын эрсдэлээс урьдчилан сэргийлэх, шаардлагатай тохиолдолд зарцуулах зорилгоор Засаг даргын нөөц сангийн санхүүжилтийг нэмэгдүүлнэ.
1.2.3. “Ковид-19” цар тахлын үед үйл ажиллагаа нь доголдсон, түр саатсан жижиг дунд үйлдвэр эрхлэгч аж ахуйн нэгж, иргэдэд чиглэсэн санхүүгийн дэмжлэг үзүүлнэ.   

1.3. Шинэ болон сэргэн тархаж байгаа халдвараас сэргийлэх, эрүүл мэндийн тусламж, үйлчилгээний хариу арга хэмжээний бэлэн байдлыг хангана. 

1.3.1. Шинэ болон сэргэн тархаж байгаа халдвараас сэргийлэх мэдээлэл, сургалт, сурталчилгааг өргөжүүлэн зохион байгуулна.
1.3.2. Аймгийн нэгдсэн эмнэлэг, сумын эрүүл мэндийн төвүүдийг шаардлагатай тоног төхөөрөмж, оношлуураар хангана.
1.3.3. Сургууль, цэцэрлэгийн хүүхдүүдийг улирлын томуугийн вакцинд бүрэн хамруулна.

1.4. Цахим орчинд сургалт зохион байгуулах орчин нөхцөлийг бүрдүүлнэ.

1.4.1. Бүх шатны боловсролын байгууллагын багш, ажилтнуудын эрүүл мэндийн эрсдэлийг тодорхойлж, сурагчийн сургууль завсардалтын эрсдэлийг тооцоолно.

1.4.2. Зурагт болон интернэтгүй өрх, хүн амыг цахим сургалтад хамрагдах боломжийг бий болгохын тулд тохирсон сургалтын хэлбэр, хувилбаруудыг судалж, бэлтгэнэ.
ХОЁР. ХҮНИЙ ХӨГЖЛИЙН БОДЛОГО
Нийгмийн салбарын үйлчилгээний хүртээмж,чанарыг сайжруулан, эрдэм мэдлэгтэй, эрүүл чийрэг, нийгмийн идэвхтэй, хүнлэг, ёс суртахуунтай, өв соёлоо дээдэлсэн иргэнийг төлөвшүүлж, гэр бүлд ээлтэй хүний хөгжлийн цогц бодлого хэрэгжүүлнэ.
2.1. Эрүүл мэнд 
2.1.1. Нийгмийн эрүүл мэндийн тусламж үйлчилгээг өргөжүүлж, иргэдийн урьдчилан сэргийлэх, эрт илрүүлэх үзлэг, оношилгоо шинжилгээнд  хамрагдалтыг нэмэгдүүлэн сэргийлж болох нас баралтын түвшинг бууруулна.
2.1.1.1. Эрүүл мэндийг дэмжих үйлчилгээг бий болгож, зонхилон тохиолдох халдварт бус өвчний эрт илрүүлгийн хамралтыг нэмэгдүүлнэ. 
2.1.1.2. Иргэдэд эрүүл мэндийн боловсрол олгох, эрүүл хооллох, дасгал хөдөлгөөн хийх дадал хэвшүүлэх хөдөлгөөн өрнүүлж, биеийн жингийн индексийн хэвийн түвшинд хүрсэн иргэдийн тоог нэмэгдүүлнэ. 
2.1.1.3. Салбар дундын оролцоог хангаж осол, гэмтлээс урьдчилан сэргийлэх, эрсдэлт хүчин зүйлийг бууруулах нөлөөллийн үйл ажиллагаа зохион байгуулж, хүүхдийн осол гэмтлийн шалтгаант нас баралтыг бууруулна. 
2.1.1.4. Хавдрын эсрэг “Эрүүл Төв аймаг” хөтөлбөр хэрэгжүүлэн, хавдрын кабинет ажиллуулан хорт хавдрын эрт үеийн илрүүлгийг нэмэгдүүлж, нас баралтын түвшинг бууруулна.
2.1.1.5. “Эрүүл шүд-Эрүүл хүүхэд” хөтөлбөр хэрэгжүүлж, хүүхдийн шүдний урьдчилан сэргийлэх үзлэгийн хамрагдалтыг нэмэгдүүлэн, суманд шүдний тусламж үйлчилгээ авах нөхцөлийг бүрдүүлнэ.
2.1.1.6. БЗДХ, сүрьеэ өвчний идэвхтэй илрүүлгийг нэмэгдүүлж, эмчлэн эрүүлжүүлнэ.
2.1.2. Хүн амд нэн шаардлагатай, хүн төвтэй, стандартад нийцсэн эмнэлгийн тусламж, үйлчилгээг тэгш хүртээмжтэй хүргэнэ.
2.1.2.1. Гүйцэтгэлд суурилсан санхүүжилтийн арга хэлбэрийг бэхжүүлж, аймгийн Нэгдсэн эмнэлгийг бие даасан тогтолцоонд шилжүүлэн, эрүүл мэндийн даатгалын үр ашгийг дээшлүүлнэ.
2.1.2.2. Эрүүл мэндийн салбарын цахим бүртгэлийн үйлчилгээг сайжруулан, оношилгоо,  эмчилгээнд алсын зайн технологи ашиглах нөхцөлийг бүрдүүлнэ.
2.1.2.3. “Эрүүл эхээс эрүүл хүүхэд” хөтөлбөр хэрэгжүүлж, эхийн эндэгдэл гаргахгүй, 5 хүртэлх насны хүүхдийн эндэгдлийн түвшинг 2 промилээр бууруулна. 
2.1.2.4. Сумдын хүн амд эрүүл мэндийн даатгалын анхан шатны багцын тусламж үйлчилгээг бүрэн үзүүлж, иргэн бүрийг урьдчилан сэргийлэх үзлэг оношилгоонд жил бүр хамруулна.
2.1.2.5. Уламжлалт анагаах ухааны нотолгоонд суурилсан тусламж, үйлчилгээг анхан шатлалд өргөжүүлж, хүний нөөцөөр хангана. 
2.1.2.6. Хэрэгцээ шаардлагад үндэслэн эмийн бодлого төлөвлөлтийг оновчтой зохион байгуулж, бүртгэл, хяналтын программ нэвтрүүлэн эм, эмнэлгийн хэрэгслийн чанар аюулгүй байдлыг хангана. 
2.1.2.7. Эмийн худалдаа, үйлчилгээ эрхэлдэг өмчийн бүх хэлбэрийн хуулийн этгээдийн үйл ажиллагаанд тавих хяналтыг өндөржүүлнэ. 
2.1.3. Эрүүл мэндийн байгууллагын  тоног төхөөрөмж, автомашин, барилга байгууламж, дэд бүтцийг сайжруулан стандартын шаардлага хангасан тэгш хүртээмжтэй, чанартай үйлчилгээ үзүүлэх нөхцөлийг бүрдүүлнэ.
2.1.3.1. 50 ортой хүүхдийн эмнэлэг, аймгийн нэгдсэн эмнэлгийг түшиглэн “Оношилгооны төв” байгуулж, эрүүл мэндийн төвийн шинэ барилга, өргөтгөл, засварын ажлыг эрэмбийн дагуу хийж гүйцэтгэнэ.
2.1.3.2. Сумын эрүүл мэндийн төвийг орчин үеийн ариун цэврийн байгууламжтай болгох ажлыг үе шаттай хэрэгжүүлнэ.
2.1.3.3. Эрүүл мэндийн байгууллагын тоног, төхөөрөмжийн стандарт хангалтыг нэмэгдүүлж, ашиглалтыг сайжруулна.
2.1.3.4. Эрүүл мэндийн байгууллагуудыг түргэн тусламжийн автомашинаар эрэмбийн дагуу хангана.
2.1.4. Эрүүл мэндийн салбарын хүний нөөцийн хангалт, ур чадвар, нийгмийн хамгааллыг сайжруулна.
2.1.4.1. Нэн шаардлагатай мэргэшлийн чиглэлээр эмнэлгийн мэргэжилтэн бэлтгэх, дутагдалтай эмч, эмнэлгийн мэргэжилтнээр хангах чиглэлээр хүний нөөцийг төлөвлөх, сургах, чадавхжуулах арга хэмжээг хэрэгжүүлнэ.
2.1.4.2. Эрүүл мэндийн ажилчдын орон сууц барих, хөнгөлөлттэй нөхцөлөөр орон сууцны зээлд хамруулах замаар эрүүл мэндийн ажилчдын нийгмийн баталгааг хангана.
2.2. Биеийн тамир, спорт
2.2.1. Иргэн бүрийг идэвхтэй амьдралын дадал хэвшилд уриалан нийтийн биеийн тамир, их спортод ээлтэй орчин нөхцөлийг бүрдүүлнэ.
2.2.1.1. Нийтийн биеийн тамир спортын нийтийг хамарсан үйл ажиллагааг өргөжүүлж, сум бүрийг биеийн тамирын арга зүйчтэй болгох ажлыг үргэлжлүүлж, иргэдийн оролцоог нэмэгдүүлнэ. 
2.2.1.2. Иргэдийг сорил судалгаанд хамруулан зохих түвшинд хүрсэн хүний эзлэх хувийг нэмэгдүүлнэ.
2.2.1.3. Биеийн тамир спортыг төр, хувийн хэвшлийн түншлэлд тулгуурлан хөгжүүлж, тамирчдын залгамж халааг бэлтгэн, шинээр залуучуудын шигшээ багийг байгуулна.
2.2.1.4. Нийтийн биеийн тамир, спортын стандарт хангасан заал, талбайг нэмэгдүүлж, “Усан бассейн бүхий спорт цогцолбор” байгуулна.
2.3. Боловсрол
2.3.1. Боловсролын үйлчилгээний  чанар, хүртээмж, үр дүнг сайжруулна.
2.3.1.1 Хүүхэд харах үйлчилгээний чанар хүртээмжийг нэмэгдүүлэн, яслийн үйлчилгээг эхлүүлж, залуу гэр бүлд ажил хөдөлмөр эрхлэх боломж бүрдүүлнэ. 
2.3.1.2 Цэцэрлэгийн хамран сургалтыг нэмэгдүүлж, “Хүүхэд бүр цэцэрлэгт” хөтөлбөрийг үргэлжлүүлэн хэрэгжүүлж, хамран сургалтыг 89.7 хувьд хүргэнэ.  
2.3.1.3  “Оюунлаг Төв аймаг” хөтөлбөр хэрэгжүүлж, ерөнхий боловсролын сургалтын чанарыг сайжруулан, үр дүнг ахиулна. 
2.3.1.4 “Хөгжсөн багшаас чадварлаг сурагч” хөтөлбөрийг үргэлжлүүлж, багшийн хөдөлмөрийн бүтээмж, гүйцэтгэлд суурилсан үнэлэмжийг бий болгоно.
2.3.1.5 Хөгжлийн тэргүүлэх чиглэлээр суралцаж байгаа болон сурлагын амжилтаар тэргүүлэгч оюутнуудад 100% хүртэл сургалтын төлбөрийн тэтгэлэг олгох “Төв зөгий” хөтөлбөр хэрэгжүүлнэ.
2.3.2. Хүн бүр чанартай боловсролыг тэгш, хүртээмжтэй эзэмших нөхцөлийг бүрдүүлнэ.
2.3.2.1. Сөүл хотын их сургуулийн салбарыг Зуунмод суманд байгуулж, олон улсын хөтөлбөртэй  дээд боловсрол эзэмших орчин нөхцөлийг бүрдүүлнэ.
2.3.2.2. Сургууль, цэцэрлэг, дотуур байрны өргөтгөл шинэчлэлийг хийж, суралцагчдад ээлтэй сургалтын орчныг бүрдүүлж, хамран сургалтыг 92.0 хувьд хүргэнэ.  
2.3.2.3. Олон улсын хөтөлбөртэй ерөнхий боловсролын жишиг сургууль байгуулах ажлыг эхлүүлнэ.
2.3.2.4. Сургалтын материал хэрэглэгдэхүүн, тоног төхөөрөмжөөр хангах ажлыг ээлж дараатай зохион байгуулна.
2.3.2.5. Сургууль, цэцэрлэг бүр хичээлээс гадуурх сургалтын үйл ажиллагааг дэмжих замаар хүүхдийн авьяас, чадварыг хөгжүүлнэ.
2.3.3. Бүх шатны боловсролын байгууллагад эрүүл, аюулгүй, ээлтэй орчин бий болгоно.
2.3.3.1. Жилд 4-өөс доошгүй цэцэрлэг, сургууль, дотуур байрыг орчин үеийн ариун цэврийн байгууламжтай болгоно.
2.3.3.2. Ерөнхий боловсролын сургуульд “Үдийн хоол” үйлчилгээг үе шаттай нэвтрүүлнэ.
2.3.3.3. Хөгжлийн бэрхшээлтэй хүүхдийн сурах орчин нөхцөлийг сайжруулж, тэдэнд ээлтэй сургалтын орчныг бүрдүүлнэ.
2.3.4. Иргэдийн хэрэгцээ шаардлагад нийцүүлж мэргэжил, чадвараа дээшлүүлэх, сургалтын төрөл, хэлбэрийг дэмжиж, насан туршдаа суралцахуйг хөгжүүлнэ.
2.3.4.1. Цахим, зайн сургалтын сан бүрдүүлж, багш нарын оролцоог нэмэгдүүлж, орон зай цаг хугацаанаас үл хамааран насан туршдаа суралцах боломжийг бүрдүүлнэ.
2.3.4.2. Мэргэжил, сургалт, үйлдвэрлэлийн төв, политехник коллежийг дэмжиж, орон нутгийн онцлог давуу талд түшиглэн хөгжүүлнэ.
2.4. Шинжлэх ухаан, технологи, инноваци
2.4.1. Шинжлэх ухаан, технологи, инновацийн судалгаа боловсруулалтын ажлын үр дүнг үйлдвэрлэл, бүтээгдэхүүн, үйлчилгээнд нэвтрүүлэх үйл ажиллагааг Төр-хувийн хэвшлийн түншлэлд тулгуурлан хэрэгжүүлнэ. 
2.4.1.1. Аймгийн харьяат эрдэмтэн, судлаачидтай хамтран эдийн засаг, нийгмийн салбарт захиалгат судалгаа шинжилгээний ажлуудыг гүйцэтгүүлэн үйлдвэрлэл, үйлчилгээнд нэвтрүүлэхэд дэмжлэг үзүүлж хамтран ажиллана.
2.4.1.2. Төрийн захиргааны төв байгууллагууд-Нутгийн удирдлага-Шинжлэх ухаан, бизнесийн байгууллагуудын түншлэлийг сайжруулж “Шинжлэх ухааны парк”-ийг байгуулахад хамтран ажиллана.  
2.4.1.3. Иргэдийн шинийг санаачлах, бүтээх идэвхийг өрнүүлж, оюуны өмч, оновчтой саналыг бүртгэх, үнэлэх, ашиглах, урамшуулах үйл ажиллагааг хэрэгжүүлнэ. 
2.5. Хөдөлмөр, нийгмийн хамгаалал
2.5.1. Гэр бүл, хүн амын бүлгүүдэд ээлтэй хөгжил, оролцоо, хамгааллын орчныг бүрдүүлж, үр ашигтай орон нутгийн тогтолцоог бэхжүүлнэ.  
2.5.1.1. “Гэрлэх ёслол”-ын өргөө байгуулж, залуусыг  гэрлэлтэд бэлтгэх болон гэр бүлийн бат бэх харилцааг дэмжих үйл ажиллагааг тогтмолжуулж, угийн бичиг хөтөлдөг  өрх гэр бүлийг нэмэгдүүлнэ.
2.5.1.2. Хүүхдийн эрхийг хангахад, эцэг эх, асран хамгаалагч, олон нийтийн ойлголт хандлагыг сайжруулж, оролцоог нэмэгдүүлэх сургалт, нөлөөллийн үйл ажиллагааг тогтмолжуулан, хамгааллын үйлчилгээг шуурхай үзүүлнэ.  
2.5.1.3. Гэр бүлийн хөгжил, оролцоог дэмжихэд чиглэсэн ”Залуу гэр бүл” бичил төсөл, хөтөлбөр хэрэгжүүлнэ.
2.5.1.4. Ахмад настны хөгжил, хамгааллыг дэмжин “Ахмадын ордон” байгуулж, үйл ажиллагааг тогтмолжуулж, аж ахуйн нэгж, байгууллага “Ахмадын сан”-тай байх хуулийн заалтыг хангуулна.
2.5.2. Хүн амын бүлгүүдийн ялгаатай хэрэгцээ, шаардлагад нийцүүлэн нийгмийн хамгаалал, даатгалд хамрагдах нөхцөлийг бүрдүүлнэ.
2.5.2.1. Малчин хувиараа хөдөлмөр эрхлэгч, оюутнуудыг эрүүл мэндийн болон нийгмийн даатгалын сайн дурын даатгалд хамруулна.
2.5.2.2. Зорилтот бүлгийн өрхүүдэд чиглэсэн амьжиргаа дэмжих төсөл хэрэгжүүлнэ.
2.5.2.3. Ахмад настан, хөгжлийн бэрхшээлтэй иргэдийг хөдөлмөр эрхлэлт дэмжих хөтөлбөрт хамруулна.
2.5.3. Иргэдийн хөдөлмөр эрхлэлтийг нэмэгдүүлж, нийгмийн хамгааллыг сайжруулан ажилгүйдлийн түвшинг 3.7 хувьд хүргэнэ.
2.5.3.1. Бүтээн байгуулалтын томоохон төслүүдийн үр дүнд болон хувийн хэвшил, жижиг, дунд үйлдвэрлэл, хөдөлмөр эрхлэлтийг дэмжих замаар шинээр ажлын байр бий болгоно.
2.5.3.2. Сул чөлөөтэй ажлын байрны захиалгын дагуу ажилгүй иргэдийг хөдөлмөрт бэлтгэж, ажлын байранд зуучилна.
2.5.3.3. Залуучуудад бизнес эрхлэх, ажлын байртай болоход дэмжлэг үзүүлэх “Загвар төв”-ийн үйл ажиллагааг тогтмолжуулж, гарааны бизнесийг дэмжих хөтөлбөрт хамруулан, ажлын байрыг нэмэгдүүлнэ.
2.6. Үндэсний бахархал, өв соёл
2.6.1. Үндэсний үнэт зүйл, уламжлалт өв соёлоо дээдэлж, иргэдийг соён гэгээрүүлж, соёлын бүтээлч үйлдвэрлэлийг хөгжүүлнэ.
2.6.1.1. Соёлын бүтээлч үйлдвэрлэлийг хөгжүүлэх чиглэлээр орон нутгийн онцлогт  тулгуурласан дунд хугацааны стратеги төлөвлөгөөг баталж хэрэгжүүлнэ. 
2.6.1.2. Аймаг байгуулагдсаны түүхт 100 жилийн болон сумдын тэгш ойг угтаж, аймгийн брэнд, шилдэг бүтээлүүдийг туурвих, контент бүтээх, үндэсний өв соёлыг түгээн дэлгэрүүлж, нийгмийг соён гэгээрүүлнэ.
2.6.1.3. Нийтийн номын санд цахим мэдээллийн сан бүрдүүлэн “Хүний хөгжил-мэдээллийн төв” болгон үе шаттай  хөгжүүлнэ.
2.6.1.4. Монгол уламжлалт өв соёлыг өвлүүлэх түгээн дэлгэрүүлэх аялал жуулчлалын эвент “Төв түмний цэнгэл” баяр наадмыг зохион байгуулна.
2.6.2. Түүх соёлын дурсгал, урлагийн бүтээл, утга зохиолд тулгуурлан үндэсний болон орон нутгийн бахархлыг сэргээх, биет болон биет бус өвийг хадгалах, хамгаалах, өвлүүлэх арга хэмжээг зохион байгуулна.
2.6.2.1. Орчин үеийн урлагийн шинэлэг төрөл, хэлбэрүүдийг ардын уламжлалт урлагтай хослуулан Монгол туургатны бүтээлээр урын сангаа баяжуулна.
2.6.2.2. “Учиртай гурван толгой” үндэсний сонгодог дуурийн “Шилдэг дүр” шалгаруулах VIII, “Ардын богино дуу дуулаач”-дын улсын VII уралдаануудыг зохион байгуулна.
2.6.2.3. Соёлын биет бус өвийг бүртгэлжүүлж, өвлүүлэн уламжлуулах  сургалт нөлөөллийн арга хэмжээг  өргөжүүлнэ.
2.6.2.4. Аймаг, сумын хамгаалалтад авсан түүх, соёлын дурсгалт газруудыг бүртгэл хяналтад  авч, нэгдсэн бүртгэл мэдээллийн сантай болгож олон нийтийн хүртээл болгох аялал жуулчлалтай холбон хөгжүүлнэ.
2.6.3. Соёл, урлагийн байгууллагын  мэргэжлийн боловсон хүчний хангалт, материаллаг бааз, тоног төхөөрөмжийн хангалт, хүчин чадлыг нэмэгдүүлнэ.
2.6.3.1. Соёл, урлагийн салбарын ажиллах хүчнийг тогтвор суурьшилтай ажиллуулах, тэдгээрийг  мэргэшүүлэх сургалтад үе шаттай хамруулна.
2.6.3.2. Соёл, урлагийн байгууллагуудын материалаг бааз, тоног төхөөрөмж,  хангалтыг нэмэгдүүлнэ.
2.6.3.3. Аймгийн Музейн барилга, соёлын төвүүдийг батлагдсан эрэмбэ дарааллын дагуу шинээр барьж ашиглалтад оруулна.
2.6.3.4. Орон нутаг судлах музейн үзмэрийн тоог нэмэгдүүлж, ашиглалт, үйлчилгээг сайжруулна.
2.6.4. Нүүдлийн өв соёлоо хадгалж, ёс заншил, уламжлалаа түгээн дэлгэрүүлнэ.
2.6.4.1. ”Хүүхдийн хүмүүжил төлөвшлийг сайжруулах” аймгийн дэд хөтөлбөрийг үргэлжлүүлэн хэрэгжүүлнэ.
2.6.4.2. Хүүхэд, өсвөр үеийнхний амрах, хөгжих, оролцох, чөлөөт цагаа зөв боловсон өнгөрүүлэх, хөгжлийн хөтөлбөрөөр дамжуулан амьдрах арга ухаанд сургах, хөдөлмөрт бэлтгэх “Хүүхдийн хөдөлмөр зуслан” байгуулж, үйл ажиллагааг эхлүүлнэ.
2.6.5. Үндэсний Монгол хэл, бичгээ чанартай эзэмшиж, хэрэглэж хэвшинэ.
2.6.5.1. Монгол хэл, бичгийн боловсролыг суралцагчдад чанартай эзэмшүүлж, үндэсний монгол бичгийн хэрэглээг нэмэгдүүлж, “Өв соёлоо эрхэмлэж, үндэсний бичгээ сурцгаая 2025” аян өрнүүлнэ.
2.6.5.2. Төрийн албан хэрэг хөтлөлтийг Үндэсний Монгол бичгээр хөтлөх бэлтгэл ажлыг шат дараатай хэрэгжүүлнэ. 
ГУРАВ.ЭДИЙН ЗАСГИЙН БОДЛОГО
Аймгийн эдийн засгийн салбарын бүтцийг төрөлжүүлж, төр хувийн хэвшлийн түншлэлийн зарчимд тулгуурлан, өндөр бүтээмжтэй, дэвшилтэт технологийг салбар бүрд нэвтрүүлэх, инноваци шингэсэн шинэ нэр төрлийн бүтээгдэхүүн, үйлдвэрлэл, үйлчилгээг дэмжих замаар хөрөнгө оруулалтын өгөөжийг дээшлүүлж, өрсөлдөх чадвартай эдийн засгийг бий болгоно.

3.1. Эдийн засаг, төсөв санхүү
3.1.1. Эдийн засгийн бүтэц дэх боловсруулах үйлдвэр, үйлчилгээний салбарыг дэвшилтэт технологи, инновацид суурилан хөгжүүлж,     ДНБ-ий жилийн дундаж өсөлтийг 6-12 хувьд хүргэн, өсгөн, иргэдийн бодит орлогыг нэмэгдүүлнэ.
3.1.1.1. Эдийн засгийн бүтэц дэх боловсруулах үйлдвэр, үйлчилгээний салбарыг дэвшилтэт технологи, инновацид суурилан хөгжүүлж, ДНБ-ий жилийн дундаж өсөлтийг 6-12 хувьд хүргэн, иргэдийн бодит орлогыг нэмэгдүүлнэ.
3.1.1.2. Төр-хувийн хэвшлийн түншлэлийг өргөжүүлж, дэд бүтцийн болон нийгмийн салбарт хөрөнгө оруулалтыг нэмэгдүүлнэ.
3.1.1.3. Эдийн засгийн чөлөөт бүсийн дэд бүтцийн бүтээн байгуулалтын ажлыг үе шаттайгаар эхлүүлж, тус бүсэд байгуулагдах худалдаа, үйлчилгээ, хөнгөн үйлдвэрийг гадаад, дотоодын хөрөнгө оруулалт татах замаар хэрэгжүүлнэ.
3.1.2. Төсвийн орлого, санхүүгийн эх үүсвэрийг нэмэгдүүлж, төсвийн хөрөнгийг эдийн засаг, нийгмийн хөгжилд чиглүүлсэн, үр ашигтай, хариуцлагатай төлөвлөж, сахилга батыг сайжруулна.
3.1.2.1. Татвар хураалтыг цахимжуулж, төсвийн орлогын бааз суурийг өргөжүүлнэ.
3.1.2.2. Төсөв санхүүгийн нэгдсэн цахим систем нэвтрүүлж, төрийн үйлчилгээг шуурхай үр ашигтай болгож, төсвийн урсгал болон хөрөнгө оруулалтын зардлыг ил тод, хэмнэлттэй зарцуулна. 
3.1.2.3. Аймагт   үнэт цаасны  зах зээлийг идэвхжүүлж, санхүүгийн зах зээлийн цар хүрээг өргөтгөн, иргэдийг хөрөнгийн зах зээлээс үр ашиг хүртэх боломжийг бүрдүүлнэ.
3.1.2.4. Даатгалын салбарын тогтвортой байдлыг хангах орчинг бүрдүүлж, салбарын хамрах хүрээг  нэмэгдүүлнэ.
3.1.2.5. Аймгийн банк, санхүүгийн байгууллагуудыг чадавхжуулан, үйл ажиллагааны хүрээг тэлнэ.
3.1.2.6. Төсвийн ил тод байдал, сахилга хариуцлагыг дээшлүүлнэ.
3.1.2.7. Орон  нутгийн  өмчит  компаниудын үйл  ажиллагаанд  хяналт тавьж, үр ашигтай ажиллуулахад мэргэжлийн удирдлага зохицуулалтаар хангаж, өмч ашиглалтын үр өгөөжийг нэмэгдүүлнэ.
3.1.2.8. Төсөвт байгууллагуудын барилга байгууламжийг шинээр барих, өргөтгөх, их засвар хийх эрэмбэ дарааллыг шинэчлэн тогтоож, улсын болон орон нутаг, гадаадын зээл тусламж, төсөл, хувийн хэвшлийн хөрөнгө оруулалтаар хэрэгжүүлнэ.
3.1.2.9. Төсвийн болон орон нутгийн төсөвт байгууллагын худалдан авалтыг www.tender.gov.mn цахим тендер шалгаруулалтын үйл ажиллагаагаар дамжуулж сүүлийн үеийн дэвшилтэт технологид тулгуурлан зохион байгуулж ажиллана. 
3.1.2.10. Төрийн худалдан авах ажиллагаагаар дамжуулан эх оронч, дотоодын үйлдвэрлэлийн худалдан авалтыг дэмжинэ. 
ДӨРӨВ. ХӨДӨӨ АЖ АХУЙ, ҮЙЛДВЭРЛЭЛИЙН БОДЛОГО
 “Хөдөө аж ахуйн стратегийн бүс нутаг”, “Бэлтгэн нийлүүлэгчээс үйлдвэрлэгч аймаг”, “Хүнс үйлдвэрлэгч, экспортлогч улс болох Засгийн газрын зорилтыг хангах түшиц аймаг” болж Дотоодын нийт бүтээгдэхүүнд боловсруулах салбарын эзлэх хувийн жинг 18.1 хувьд хүргэнэ.
4.1. Газар тариалангийн үйлдвэрлэл
4.1.1. Газар тариалангийн үйлдвэрлэлийг тогтвортой хөгжүүлэн тариалангийн талбайн ашиглалтыг 80-аас доошгүй хувьд хүргэж, салбарын бүтээмж, өрсөлдөх чадварыг нэмэгдүүлэн, төмс, хүнсний ногоо, тэжээлийн ургамлын тариалалт, ургацаар улсад тэргүүлэх зорилтыг хангана.   
4.1.1.1.  “АТАР IV” аян, тариалангийн бүс нутаг тогтоосон шийдвэрийг хэрэгжүүлж, тариалангийн бүс нутагт эрчимжсэн мал аж ахуй эрхлэх бодлогыг дэмжин, тариалангийн салбарын бүтээмж, өрсөлдөх чадварыг нэмэгдүүлнэ.
4.1.1.2. Тариалангийн нийт эргэлтийн талбайн ашиглалтыг сайжруулан 244.5 мянган га-д хүргэж, голлох нэр төрлийн таримлаар дотоодын хэрэгцээг бүрэн хангана. 
4.1.1.3. Тариалангийн талбайг хашаажуулан ойн зурвас байгуулах, тэг элдэншүүлгийг нэвтрүүлж ээлжлэн тариалалтыг нэмэгдүүлэх, шим болон эрдэс бордоог зохистой хэрэглэх замаар  хөрсний элэгдлийг бууруулж, үржил шимийг хамгаална. 
4.1.1.4. Үр тариа, төмс, хүнсний ногооны үр үржүүлгийн аж ахуйг байгуулж, дотоодын хэрэгцээг бүрэн хангахуйц орон нутгийн  хөрс, цаг уурын онцлогт тохирсон сайн чанарын баталгаажсан таримлын үрийн нөөц бүрдүүлж, жилд тариалах үрийн 70 хүртэл хувийг хангана.
4.1.1.5. Тэжээлийн таримлын нэр төрөл, тариалалтыг нэмэгдүүлж, тэжээлийн тариалалтаар улсдаа тэргүүлсэн амжилтаа бататган, улсын хэмжээний малын тэжээлийн 50-аас доошгүй хувийг үйлдвэрлэнэ.
4.1.1.6. Тал хээрийн сумдын тариалангийн зориулалтаар ашиглагдаж байгаад бэлчээрт шилжсэн зарим талбайг буцааж тариалангийн ангилалд шилжүүлэх тухай сумын саналыг судлан зохих журмын дагуу шийдвэрлүүлнэ.   
4.1.1.7. Мод бутлаг ургамлын тариалалт, жимс, жимсгэний нэр төрөл, үйлдвэрлэлийг нэмэгдүүлж, Чацаргана, жимс жимсгэний кластер аж ахуйн төслийг хэрэгжүүлнэ.
4.1.1.8. Өвөл зуны хүлэмжийн аж ахуйн үйлдвэрлэлийг нэмэгдүүлж, шинэ ургацын ногооны хангамжийг нэмэгдүүлнэ.
4.1.1.9. Зоорь, агуулахын хүчин чадлыг нэмэгдүүлж, төрөлжсөн зоорийн аж ахуйг хөгжүүлэх ажлыг үе шаттайгаар хэрэгжүүлж хүнсний ногооны дотоодын хэрэгцээг жилийн турш тогтвортой хангах нөхцөлийг бүрдүүлнэ.
4.1.1.10. “Өрх бүр хүнсээ бэлтгэе” уриалга дор өрхийн тариалан эрхлэлтийг дэмжинэ.
4.1.1.11. Газар тариалангийн техникийн шинэчлэлийг бодлогоор дэмжиж, тариалангийн бүс нутагт Хөдөө аж ахуйн техникийн засвар үйлчилгээний төв байгуулах ажлыг итгэмжлэгдсэн диллерүүдтэй хамтран МСҮТ, хоршоодыг түшиглэн хэрэгжүүлнэ.
4.1.1.12. Услалтын системүүдийн ашиглалтыг сайжруулах, ус эрчим хүчний зарцуулалт багатай байгаль орчинд халгүй усалгааны технологийг нэвтрүүлэх замаар усалгаатай тариалангийн талбайг 16 хүртэл хувиар нэмэгдүүлнэ. 
4.1.1.13. Тариаланчдын залгамж халааг бэлтгэж, боловсон хүчний нөөц чадавх /механикжуулагч-агрономич /-ыг  нэмэгдүүлнэ.
4.2. Мал аж ахуйн үйлдвэрлэл
4.2.1. Мал аж ахуйн үйлдвэрлэлийн нөөц ашиглалт, эдийн засгийн эргэлтийг эрчимжүүлж, тооноос чанар, бүтээмжид шилжүүлж, мал сүрэгт цөм сүргийн эзлэх хувийн жинг 12.5-аас доошгүй хувьд хүргэнэ.
4.2.1.1. Аймгийн эдийн засгийн бүс болон сум тус бүрээр бэлчээрийн хэмжээ, даацад нь нийцсэн сүргийн бүтэц, малын тооны оновчтой хэмжээг шинжлэх ухааны байгууллагатай хамтран тогтоож, баг, сумын ИТХурлаар шийдвэр гаргуулан, үе шаттай хэрэгжүүлнэ.
4.2.1.2. “Монгол мал-2” үндэсний хөтөлбөрийг хэрэгжүүлж, чанар, ашиг шимийг сайжруулах ажлыг эрчимжүүлж, малын тоог чанарт шилжүүлж,  малын генийн санг хамгаалах, био технологийн ололтыг нэвтрүүлнэ.
4.2.1.3. “Буган Халиун” үүлдрийн хэсгийн үхэр, нутгийн Монгол “Баянцагаан” хонь болон сум, орон нутгийн онцлогт тохирсон шилмэл малыг сайжруулагчаар ашиглаж, нийт мал сүрэгт цөм сүргийн эзлэх хувийн жинг 12.5-аас доошгүй хувьд хүргэнэ. 
4.2.1.4. Монгол малын махны ач тусыг сурталчлан таниулж, мал бордох, үр ашигтай технологи нэвтрүүлэн, махны экспортыг нэмэгдүүлнэ.
4.2.1.5. Гойд ашиг шимт үржлийн мал, амьтны тоог нэмэгдүүлж, эрчимжсэн аж ахуйд техник, технологийн шинэчлэл, сайжруулалтыг үе шаттай хэрэгжүүлж,  бүтээмж, үр ашгийг нэмэгдүүлэн, хүн амын хүнсний хэрэгцээний сүү, мах, өндөг, зөгийн бал болон бусад түүхий эд, бүтээгдэхүүний үйлдвэрлэл, хангамжийг сайжруулна.
4.2.1.6. Малыг ялган тэмдэглэх бүртгэл мэдээллийн цахим тогтолцоог хөгжүүлнэ.
4.2.1.7. “Монгол малчин” үндэсний хөтөлбөр хэрэгжүүлж, орон нутагт ажиллах хөдөө аж ахуйн мэргэжилтнийг тэтгэлэгт хөтөлбөрөөр бэлтгэн, хүний нөөцийг чадавхжуулан, малчдын залгамж халааг бэлтгэх “Илгээлтийн эзэн-III” аян хэрэгжүүлнэ. 
4.2.1.8. Үндэсний боловсруулах үйлдвэрт арьс, шир ноос ноолуур, түүхий эд болон шаардлагад нийцсэн түүхий сүү нийлүүлсэн малчин, эрчимжсэн мал аж ахуй эрхлэгчдэд мөнгөн урамшуулал олгох ажлыг хэрэгжүүлнэ.     
4.2.1.9. Хөдөө аж ахуйн даатгалын тогтолцоог сайжруулж, малчид, тариаланчдыг эрсдэлээс хамгаална. 
4.2.1.10. “Малын гоц халдварт өвчингүй тайван бүс”-ийг тогтоон баталгаажуулах ажлыг дэмжин, хүн амыг эрүүл, аюулгүй хүнсээр, боловсруулах үйлдвэрийг чанартай түүхий эдээр хангаж, мал аж ахуйн гаралтай түүхий эд, бүтээгдэхүүнийг экспортлох боломжийг нэмэгдүүлнэ.
4.2.1.11. Гоц халдварт болон халдварт, зооноз, шимэгчтэх өвчнөөс урьдчилан сэргийлэх төлөвлөгөөт арга хэмжээ, үзлэг,тандалтыг зохион байгуулж,  мал, амьтны эрүүл мэндийн мэдээллийн санг бий болгон, өвчнийг эрт илрүүлж, шуурхай хариу арга хэмжээг хэрэгжүүлэх тогтолцоог бүрдүүлнэ.
4.2.1.12. Мал амьтны гаралтай түүхий эд бүтээгдэхүүнийг мөрдөн мөшгөх, мал эмнэлгийн цахим гэрчилгээ нэвтрүүлж, ажил үйлчилгээг чанартай, хүртээмжтэй хэрэгжүүлж байгаа мал эмнэлгийн байгууллагын ажлын үр дүнг баталгаажуулна.
4.3. Үйлдвэрлэл, үйлчилгээ
4.3.1. Эдийн засгийн бүтэц дэх боловсруулах үйлдвэр, үйлчилгээний салбарыг дэвшилтэт технологи, инновацид суурилан хөгжүүлж, Дотоодын нийт бүтээгдэхүүнд боловсруулах салбарын эзлэх хувийн жинг 18.1 хувьд хүргэнэ.
4.3.1.1. Аймгийн Зуунмод, Сэргэлэн сумын бүс нутагт “Үйлдвэр технологийн парк” байгуулна.
4.3.1.2. Шинэ хөдөө төслийн хүрээнд хөдөө аж ахуйн 5 бүс буюу: 
1.Мах сүүний эрчимжсэн аж ахуйн бүс
2.Газар тариалангийн хөгжлийн бүс
3.Мах үйлдвэрлэлийн бүс
4.Туул Хэрлэн голын савыг дагасан жимс, жимсгэнэ, таримал ургамлын бүс 
5.Уламжлалт мал аж ахуйн үр ашгийг дээшлүүлэх, өсвөр малыг   эдийн засгийн эргэлтэд оруулах бэлчээрийн мал аж ахуйн бүс зэрэг 5 бүсэд хөдөө аж ахуйн үйлдвэрлэлийг төрөлжүүлэн, хослуулан хөгжүүлэх төслүүдийг хувийн хөрөнгө оруулалт татах замаар хэрэгжүүлэн  хөдөө аж ахуйн бүтээгдэхүүний боловсруулах үйлдвэрийг давамгайлан хөгжүүлнэ.

4.3.1.3. Бэлчээрийн мал аж ахуйн эдийн засгийн эргэлтийн хугацааг богиносгох хонь бордох болон махны чиглэлийн үхрийн аж ахуй, мах боловсруулах, дайвар бүтээгдэхүүний үйлдвэрүүдийг  байгуулах төслүүдийг хэрэгжүүлнэ. 
4.3.1.4. Газар тариалан, эрчимжсэн мал аж ахуйг хослуулан хөгжүүлж, салбар бүрт үнэ цэнийн сүлжээ бий болгож,  Гурилын үйлдвэр, Сүүний 400 үнээний ферм, Хуурай сүүний үйлдвэр, Гахай аж ахуй, Тахианы аж ахуй, Тэжээлийн үйлдвэр, Ургамлын тосны үйлдвэр байгуулах төслийг хэрэгжүүлнэ.
4.3.1.5. Газар тариалангийн үйлдвэрлэлийн бүтээгдэхүүнд нэмүү өртөг шингэсэн эцсийн бүтээгдэхүүн болгохыг дэмжин, Хүлэмжийн цогцолбор аж ахуй, Цардуулын үйлдвэр, Бордооны үйлдвэрийн төслийг хэрэгжүүлнэ.
4.3.1.6. Хөдөө аж ахуйн бүс, үйлдвэрлэлийн стратеги төлөвлөлтийн хүрээнд боловсрогдсон хөгжлийн төслүүдийг дундын хоршоо хэлбэрээр хэрэгжүүлэх боломжийг судлан эхлүүлнэ.
4.3.1.7. Төр хувийн хэвийн хэвшил болон бизнес эрхлэгчдийн хамтын ажиллагааг бэхжүүлж, бизнес мэдээллийн төвийн үйл ажиллагааг өргөжүүлж, өрсөлдөх чадвар бүхий аж ахуйн нэгжийг хөгжүүлж чадавхжуулна.
4.3.1.8. ХАА-н бирж логистикийн төвийг ашиглалтад оруулж, биржийн төрөлжсөн агуулах аж ахуйг байгуулна.
4.3.1.9. Бэлтгэн нийлүүлэгчээс үйлдвэрлэгч аймаг болох зорилтыг хэрэгжүүлж, Үйлдвэржилт 21:100, ЖДҮ-27 төслийг үргэлжлүүлэн хэрэгжүүлж, кластерийн зарчмаар хөгжих нөхцөлийг бүрдүүлнэ.
4.3.1.10. Бичил, жижиг, дунд бизнес эрхлэгчдийг санхүү, зээлийн бодлогоор дэмжиж, сум бүр 3-аас доошгүй жижиг дунд үйлдвэрийг дэмжин бойжуулж, өрсөлдөх чадварыг нэмэгдүүлэн үйлдвэрлэсэн бүтээгдэхүүнээр сум, аймаг, бүс, нийслэлийн хэрэгцээг хангана.
4.3.1.11. Орон нутгийн хэрэгцээг өөрийн аймгийн үйлдвэрлэгчдийн чанар, стандарт хангасан бүтээгдэхүүнээр ханган мөнгөний гадагш урсгалыг бууруулна. 
4.3.1.12. Орон нутгийн бизнес эрхлэгчид, үйлчилгээний байгууллагуудыг дэмжин өргөжүүлж, стандарт хангасан хүнс барааны зах, супермаркет, зоогийн газар, зочид буудал, ахуйн үйлчилгээ байгуулах үйл ажиллагааг бодлогоор дэмжинэ.
ТАВ.НОГООН ХӨГЖЛИЙН БОДЛОГО
Байгалийн үнэ цэнэ, өгөөжийг үнэлэн хамгаалж, байгалийн нөөц баялгийг нөхөн сэргээн, хомсдолыг бууруулан, ашиглалтын нөөц бий болгож, байгальд ээлтэй дэвшилтэт ногоон технологи нэвтрүүлэн, уур амьсгалын өөрчлөлтийг сааруулах, дасан зохицох бодлогыг хэрэгжүүлж хүн амын эрүүл, аюулгүй орчинд амьдрах эрхийг ханган, байгалийн үр өгөөжийг ирээдүй хойч үедээ өвлүүлнэ.
5.1. Ногоон хөгжил
5.1.1. Байгалийн нөөцийн хомсдолыг бууруулж, ашиглалтын нөөц бий болгоно. 
5.1.1.1. Ойг хамгаалах, зүй зохистой ашиглах, үйл ажиллагаанд нутгийн иргэдийн оролцоог нэмэгдүүлж, хамтын менежментийг хэрэгжүүлнэ. 
5.1.1.2. Ойг нөхөн сэргээх, байгалийн сэргэн ургалтад туслах ажлыг нэмэгдүүлнэ.
5.1.1.3. Ойн хортон шавж, өвчний тархалтын судалгаа, тэмцлийн ажил зохион байгуулна.
5.1.1.4. Иргэд, аж ахуйн нэгж байгууллагуудын идэвх оролцоотойгоор төв суурин газрын ногоон байгууламжийн хэмжээг 17-оос доошгүй хувиар нэмэгдүүлнэ. 
5.1.1.5. Байгаль орчин, уур амьсгалын мэдээллийн сан бүрдүүлэн, орон нутгийн цаг уурын байгууллагын чадавхыг бэхжүүлнэ.
5.1.1.6. Ус цаг уурын ажиглалтын болон орчны хяналт шинжилгээний сүлжээг өргөжүүлж, цаг агаарын аюулт үзэгдлээс урьдчилан мэдээллэх сэрэмжлүүлэх чадавхийг бэхжүүлж байгалийн гамшигт үзэгдлийн эрсдэлийг бууруулж, зориудаар хур тунадас нэмэгдүүлэх үйл ажиллагаанд технологийн шинэчлэл хийнэ.
5.1.1.7. Хөрс хамгаалах, газрын доройтлыг бууруулах үндэсний хөтөлбөрийн төлөвлөгөөг аймгийн хэмжээнд боловсруулан батлуулж, хэрэгжүүлнэ. 
5.1.1.8. Хөрсний чанарын хяналт шинжилгээ, судалгаа хийнэ.
5.1.1.9. Бэлчээр, хадлангийн зориулалттай талбайн хөнөөлт шавж, мэрэгчидтэй тэмцэх ажлыг  мэргэжлийн байгууллагатай хамтран тандалт судалгаанд үндэслэн байгаль орчинд сөрөг нөлөөгүй аргаар хийж, Ногоон Алт төсөлтэй хамтран бэлчээр сайжруулах төсөл хэрэгжүүлж бэлчээрийн ургацын гарц нэмэгдүүлнэ.
5.1.1.10. Орон нутгийн тусгай хэрэгцээнд байгаа отрын бүс нутгуудын хөрсний төлөв, ургацын байдалд чанарын хянан баталгаа хийж уг бүс нутгийг тэлэх, багасгах, ашиглалт хамгаалалтыг сайжруулах арга хэмжээ авч, отрын мал дамжин өнгөрөхөд баримтлах журмыг боловсруулж мөрдөнө.
5.1.1.11. Аймгийн газрын нэгдмэл сангийн тайланд тусгагдсан хадлангийн талбайн газрын хөрсний төлөв байдал, чанарын хянан баталгааг журмын дагуу хийж, хамгаалах, ургацыг нь нэмэгдүүлэх арга хэмжээ авч, шинэ бүс бий болгох боломжийг судлана.
5.1.1.12. Биологийн олон янз байдлын удмын санг хамгаалах, тархац нутаг, амьдрах орчныг тэтгэж, хомсдолоос сэргийлнэ.
5.1.1.13. Ховор, нэн ховор, ашиглалтад өртөмтгий ургамлын нөөцийг тогтоох, ховордлын шалтгааныг тогтоож хамгаалах арга хэмжээг авна.
5.1.1.14. Сайжруулсан шахмал түлшний үйлдвэр байгуулж, шахмал түлшийг хэрэглээнд нэвтрүүлэн  агаарын бохирдлыг бууруулна.
5.1.2. Хог хаягдлын менежментийг сайжруулж, хог хаягдлыг бууруулах үйл ажиллагаанд иргэд, хувийн хэвшлийн оролцоог нэмэгдүүлэн, зөв дадал, хэвшлийг төлөвшүүлэхэд чиглэсэн бодлого, үйл ажиллагааг хэрэгжүүлнэ.
5.1.2.1. Ахуйн хог хаягдлыг ангилан ялгах боловсруулах, шатаах үйлдвэр аймгийн төв болон боломжтой зарим сумдад байгуулна.
5.1.2.2. Хог хаягдлыг ачих, цуглуулах, тээвэрлэх үйлчилгээнд технологийн шинэчлэл хийж, ангилсан хогийг тусад нь цуглуулдаг тогтолцоог нэвтрүүлэн хоёрдогч түүхий эд авдаг байгууллага, иргэдийг дэмжиж, иргэн, аж ахуйн нэгж, төрийн байгууллагын үүрэг, хариуцлагыг дээшлүүлнэ.
5.1.2.3. Сумдад хог ачих, цуглуулах, тээвэрлэх үйлчилгээ эрхлэх аж ахуйн нэгж байгуулах, энэ төрлийн үйлчилгээг гэрээгээр гүйцэтгэх боломж, нөхцөлийг судлан хогны менежментийг сайжруулна.
5.1.2.4. Гэр хороолол болон аялал жуулчлалын бүсэд “Эко жорлон” арга хэмжээг хэрэгжүүлж, хөрсний бохирдлыг бууруулна.
5.1.3. Усны нөөцийг хамгаалах, хуримтлал бий болгох, хомсдол бохирдлоос сэргийлэх, зохистой ашиглах нэгдсэн менежментийг хэрэгжүүлнэ. 
5.1.3.1. Усны хууль тогтоомжийн хэрэгжилтийг чангатгаж, усны сан бүхий газрын хамгаалалтын бүс, ус хангамжийн эх үүсвэрийн эрүүл ахуйн бүсийн дэглэмийг мөрдүүлж, усны нөөц бохирдож, хомсдолоос сэргийлэх арга хэмжээг хэрэгжүүлнэ.
5.1.3.2. Сумдын газрын доорх усны эрэл, хайгуулын гидрогеологийн судалгааг хийж, ашиглах боломжтой усны нөөцийг тогтооно.
5.1.3.3. Усны сан бүхий газрын хамгаалалтын бүсийг бүрэн тогтоож, орон нутгийн хамгаалалтад авна.
5.1.3.4. Худаг, уст цэгийн тоог нэмэгдүүлж, бэлчээр усжуулалтыг 75.3 хувьд хүргэнэ.
5.1.3.5. Хаягдал усыг дахин боловсруулах, цэвэршүүлсэн усыг дахин ашиглах үйл ажиллагааг дэмжин хөгжүүлнэ.
5.1.3.6. Усан хангамжийг нэмэгдүүлэх “Орхон-онги” төсөлд орон нутгийн оролцоог хангаж ажиллана. 
5.1.3.7. Туул голыг бохирдуулж буй хүчин зүйлсийн нөлөөллийг зогсоож, цэвэршүүлэх, усны нөөц сав газрыг хамгаалах, ашиглах, нөхөн сэргээх ажлыг Нийслэл болон Туул голын сав газрын захиргаатай хамтран үе шаттай хэрэгжүүлнэ. 
5.1.3.8. Аймаг, сумдын төвийн ундны усны худагт усны шинжилгээ, судалгаанд үндэслэн ус цэвэршүүлэх, зөөлрүүлэх төхөөрөмж суурилуулж, хүн амыг цэвэр усаар хангана. 
5.2. Уул уурхай, хүнд үйлдвэр

5.2.1. Байгальд хал багатай, ил тод, хариуцлагатай уул уурхайг хөгжүүлнэ.
5.2.1.1. Аймгийн нутаг дэвсгэр дэх уул уурхайн үйлдвэрлэлийн үйл ажиллагаанд хийсэн дүн шинжилгээнд үндэслэн нөхөн сэргээлтийг стандарт, шаардлагын хэмжээнд хийлгэх болон уул уурхайн хаалтын журмыг хэрэгжүүлэх зэрэг асуудлыг тусгасан уул уурхайн талаар баримтлах аймгийн бодлогыг шинэчлэн баталж мөрдөнө.    
5.2.1.2. Уул уурхайн лиценз олголтыг олон нийтэд нээлттэй болгон,  хяналт шалгалт хийж, хууль зөрчиж олгосон зөвшөөрлийг хүчингүй болгуулах арга хэмжээ авна. 
5.2.1.3. Бичил уул уурхайн үйл ажиллагаанд хяналт, шалгалт хийж, холбогдох хууль тогтоомжийн хэрэгжилтийг хангуулан,  шаардлагатай арга хэмжээ авна.
5.2.1.4. Уул уурхайн нөхөн сэргээлтэд чацаргана, хайлс, улиас, харгана, гүйлс зэрэг төрөл бүрийн модлог ургамал, олон наст ургамал тарьж ургуулан байгалийн унаган төрхийг сэргээх ажлыг дэмжиж 66-аас доошгүй хувьд техникийн, 40-өөс доошгүй хувьд биологийн нөхөн сэргээлт хийлгэнэ. 
5.2.1.5. Уул уурхайн үйл ажиллагааны улмаас эвдрэлд орж нөхөн сэргээлгүй орхигдсон газруудад нөхөн сэргээх арга хэмжээ авна.
5.2.1.6. Заамар, Баян, Сэргэлэн, Алтанбулаг зэрэг сумдын зарим газар нутагт ашигт малтмал олборлох үйл ажиллагаанаас учирсан хохирлын үнэлгээг хийлгэж, хохирлыг барагдуулах талаар хууль хяналтын байгууллагад хандаж, ажлын дүнг аймаг, сумдын иргэдийн Төлөөлөгчдийн Хурлаар хэлэлцүүлж ажиллана. 
5.2.1.7. Нөхөн сэргээлт хийдэг, дэвшилтэт техник технологи нэвтрүүлдэг, усыг дахин ашигладаг, байгалийн нөөц ашигласан төлбөрөө хугацаандаа төлдөг, хариуцлагатай уул уурхайг дэмжинэ. 
5.2.1.8. Барилгын материалын болон нүүрсний нөөц бүхий орд газрыг түшиглэн боловсруулах үйлдвэр байгуулахыг дэмжинэ.
5.2.1.9. Орон нутгийн чанартай автозам, замын байгууламж барих, засварлах бүтээн байгуулалтын ажилд түгээмэл тархацтай ашигт малтмал хайх, ашиглах эрхийг тухайн төсөл хөтөлбөр хэрэгжүүлэгч хуулийн этгээдэд олгох асуудлыг зохицуулсан журам баталж мөрдөнө.
5.2.1.10. Уул уурхайн том оврын болон хүнд даацын тээврийн хэрэгсэл, тоног төхөөрөмжийн хүн, малын эрүүл мэнд, байгаль орчинд үзүүлж буй сөрөг нөлөөллийг харгалзан тэдгээрээс нэг удаагийн хураамж авч, сан бүрдүүлэн, нөхөн сэргээлтийн арга хэмжээнд зарцуулах асуудлыг судлан шийдвэрлэх арга хэмжээ авна.  
5.3. Аялал жуулчлал
5.3.1. Аялал жуулчлалыг бүсчлэн хөгжүүлж, аялал жуулчлалын онцгой ач холбогдол бүхий нөөц газар, бүтээгдэхүүнээ хамгаалж,  үйлчилгээний чанар, стандартыг сайжруулж, өрсөлдөх чадварыг дээшлүүлэн жуулчдын тоог нэмэгдүүлнэ. 
5.3.1.1. Аймгийн аялал жуулчлалын 10 жилийн мастер төлөвлөгөөг батлуулан, хэрэгжүүлж, /Түүх танин мэдэхүй, Шинжлэх ухаан танин мэдэхүй, албан аялал жуулчлал, Хотын аялал жуулчлал, Байгалийн аялал жуулчлал, агро аялал жуулчлал, Эмчилгээ сувиллын аялал жуулчлал, Тусгай сонирхлын аялал жуулчлал, Шашин соёл/-ын аялал жуулчлалын брэндийг бий болгон хөгжүүлнэ.
5.3.1.2. Орон нутгийн онцлог болон нутгийн иргэдэд түшиглэсэн аялал жуулчлалыг хөгжүүлж, 4 улирлын аялал жуулчлалын эвентийг хөгжүүлэн, гадаад дотоодын жуулчдын тоог нэмэгдүүлнэ. 
5.3.1.3. Манзуширын түүхэн дурсгалт газрыг түшиглэн, соёл, шашин, аялал жуулчлалын цогцолборыг ТЭЗҮ-ийн дагуу төсөл хөтөлбөр, хувийн хөрөнгө оруулалт татах замаар үе шаттай байгуулж эхэлнэ.
ЗУРГАА.  БҮС, ОРОН НУТГИЙН ХӨГЖЛИЙН БОДЛОГО
Ногоон хөгжлийн чиг баримжаанд тулгуурлан хот байгуулалтын томоохон инженерийн дэд бүтцийн төсөл, хөтөлбөрийг хэрэгжүүлэн, иргэдийн ая тухтай амьдрах тохилог орчныг бүрдүүлнэ.
6.1. Төвийн бүсийн тулгуур төв Зуунмод
6.1.1. Олон улсын шинжлэх ухаан, технологийн төв, тээврийн зангилаа, өндөр технологийн үйлдвэрлэл, үйлчилгээний бүс бүхий эко хотуудыг хөгжүүлнэ.
6.1.1.1. “Шинэ Зуунмод”, “Майдар” шинэ  хотын бүтээн байгуулалтад орон нутгийн оролцоог хангаж, хамтран ажиллана.
6.1.1.2. Аймагт байгуулагдах хотуудын харилцан уялдааг хангах, нэгдсэн төлөвлөлт хийх зураг төсвийн нэгжийг байгуулна.
6.1.1.3. Олон улсын нисэх буудал, Богд хаан төмөр зам, авто замын зангилаа бүхий олон улсын тээвэр, логистик төв байгуулахад орон нутгийн оролцоог хангана.
6.1.2. Төвийн бүсийн тулгуур төв Зуунмод хотыг 2030 он хүртэл хөгжүүлэх хөгжлийн ерөнхий төлөвлөгөөний дагуу хотыг шинжлэх ухаан, технологи, аялал жуулчлал, бизнесийн ногоон хот  болгон хөгжүүлнэ.
6.1.2.1. Төвийн бүсийн тулгуур төв Зуунмод хотыг 2030 он хүртэл хөгжүүлэх хөгжлийн ерөнхий төлөвлөгөөг хэрэгжүүлэх арга хэмжээний төлөвлөгөө боловсруулж шаардлагатай хэсэгчилсэн төлөвлөгөө, зураг төсөл, ТЭЗҮ боловсруулж үе шаттай хэрэгжүүлнэ.
6.1.2.2. Зуунмод хотын хэсэгчилсэн ерөнхий төлөвлөгөөний дагуу 20 га газарт өндөр зэрэглэлийн зочид буудал, оффис, худалдаа үйлчилгээ, орон сууц нийгмийн болон инженерийн дэд бүтцийн хангамж бүхий шинэ дэд төв байгуулах ажлыг үргэлжлүүлнэ.
6.1.2.3. Монголын Үндэсний археологи, палеонтологи, угсаатны музей барьж ашиглалтад оруулна.
6.1.2.4. Зуунмод хот-Нисэх онгоцны буудлыг холбосон 8.5 км авто замыг барьж байгуулна.
6.1.2.5. Зуунмод сумын төвийн авто замын сүлжээг өргөжүүлэх “Гудамж төсөл”-ийг үргэлжлүүлэн хэрэгжүүлж,  8 чиглэлийн 2.4 км хатуу хучилттай авто зам шинээр барьж ашиглалтад оруулна.
6.1.2.6. Нийтийн зорчигч тээврийн болон такси үйлчилгээний чанар хүртээмжийг дээшлүүлнэ. 
6.1.2.7. Зуунмод хотод уулзалт, үзэсгэлэн худалдаа, арга хэмжээ зохион байгуулах зочид буудал бүхий цогцолбор байгуулна.
6.1.2.8. “Мод үржүүлэг, цэцэрлэгжүүлэлтийн нэгж” байгуулж, ногоон байгууламж байгуулах, цэцэрлэгжүүлэх үйл ажиллагааг санхүүжилт, зээл, урамшууллын бодлогоор дэмжинэ.
6.1.2.9. 30 Мвт хүчин чадал бүхий Дулааны станцыг барьж ашиглалтад оруулан, Станцаас хэрэглэгч хүртлэх 2, 3-р хэлхээний шугам сүлжээг шинэчлэн дулаан хангамжийн чанар хүртээмжийг сайжруулна.
6.1.2.10. Цахилгаан хангамжийн эх үүсвэрийн хүчин чадлыг 110/35/10кВ-ийн хүчдэлтэй 2х6500кВА чадлаар өргөтгөнө.
6.1.2.11. Усан хангамжийн эх үүсвэрийн барилга байгууламж, тоног төхөөрөмж, шугам сүлжээний шинэчлэлт хийнэ. 
6.1.2.12. Аймгийн төв Зуунмод хотын газар хөдлөлийн бичил мужлалын зураглалыг боловсруулж, Барилгын материалын сорил шинжилгээний лаборатори байгуулж үйл ажиллагааг жигдрүүлнэ. 
6.2. Сумын төвийн тохижилт, шинэчлэлт
6.2.1. Сумын төв, суурин газруудыг ногоон хөгжлийн стандарт, загварт нийцүүлэн хөгжлийн ерөнхий төлөвлөгөөний дагуу хөгжүүлж, иргэдийн ая тухтай ажиллаж амьдрах нөхцөлийг бүрдүүлнэ.
6.2.1.1. Бүх суманд хөгжлийн ерөнхий төлөвлөгөөг хэрэгжүүлэх арга хэмжээ болон хэсэгчилсэн төлөвлөгөө боловсруулан мөрдөж ажиллана. 
6.2.1.2. Хот байгуулалтын кадастрын мэдээллийн санд суурилсан газар олгох, барилга барих үйл ажиллагааг иргэд, олон нийтэд нээлттэй болгож, хот байгуулалтын кадастрын мэдээллийн санг Улсын хаягийн нэгдсэн системтэй холбоно.
6.2.1.3. Сумын төвийн хөгжлийн загвар боловсруулан, жишиг сумын тоог нэмэгдүүлнэ.
6.2.1.4. Сумдад 3-аас доошгүй хүүхдийн тоглоомын талбай, 1000-аас доошгүй м2явган зам, 1-ээс доошгүй биеийн тамирын талбай, 2-оос доошгүй км дугуйн зам байгуулах ажлыг иргэд, аж ахуйн нэгжийн оролцоо дэмжлэгтэй хэрэгжүүлнэ.
6.2.1.5. Сумын төв, суурин газар, гэр хорооллыг холбосон авто зам болон хотхонуудын зам талбайг  шат дараатай барьж ашиглалтад оруулна.
6.2.1.6. Сум, суурин газарт 1-ээс доошгүй худагт цахим төхөөрөмж суурилуулах ажлыг үргэжлүүлэн, цаг хугацаа харгалзахгүй ундны усаар хангагдах нөхцөлийг бүрдүүлнэ.
6.2.1.7. Сум, багийн төвийн ундны усны худгийн эрүүл ахуйн бүсийн стандартыг хангуулна.
6.2.1.8. Аж ахуйн нэгж, байгууллагын гэрлэн хаяг, фасадны болон гудамж, зам талбайн гэрэлтүүлэг, тээврийн хэрэгслийн ил зогсоолуудыг нэмэгдүүлж, стандартад нийцүүлнэ. 
6.2.1.9. Нийтийн эзэмшлийн талбай болон аж ахуйн нэгж, байгууллагын гадна талбайд байрших хогийн савны тоог нэмэгдүүлж, хог хаягдлын төвлөрсөн цэгүүдийн зэрэглэл ахиулж, нөхөн сэргээнэ.
6.2.1.10. Хот суурины үерийн далан, суваг борооны болон хөрсний ус зайлуулах шугам сүлжээний ажлыг үе шаттайгаар хэрэгжүүлнэ.
6.2.1.11. Ашиглагдаж буй барилга байгууламжийг паспортжуулан, газар хөдлөлтөд тэсвэрлэх чадварт хянан баталгаажуулалт хийж, хүчитгэлийн зураг боловсруулах ажлыг эхлүүлнэ. 
6.2.1.12. Дулаан, цэвэр, бохир усны инженерийн шугам сүлжээний хангамж бүхий нийтийн аж ахуйн цогц дэд бүтцийг сумдад байгуулж, иргэд ая тухтай амьдрах, үйлдвэрлэл үйлчилгээ хөгжүүлэх орчинг бий болгоно.
6.2.1.13. Сум, суурин газрын гэр хорооллын айл өрхийг нэгдсэн дулаан, цэвэр, бохир усны инженерийн шугам сүлжээнд холбох ажлыг үргэлжүүлнэ. 
6.2.1.14. Шинэ дэвшилт технологи бүхий стандарт шаардлага хангасан бохирын хэсэгчилсэн, бие даасан ариун цэврийн байгууламж байгуулах, био жорлон нэвтрүүлэх ажлыг төсөл, хөтөлбөрийн байгууллагатай хамтран хэрэгжүүлнэ.
6.2.1.15. Цахилгаан дамжуулах агаарын шугам, дэд станц, шинэ эх үүсвэрийг барих, шинэчлэх, өргөтгөх ажлыг  үе шаттайгаар хэрэгжүүлнэ.
6.2.1.16. Сэргээгдэх эрчим хүчний үйлдвэрлэлийг зохистой харьцаагаар хөгжүүлнэ.
6.3. Орон сууц, нийтийн аж ахуй
6.3.1. Орон сууцны хангамжийг сайжруулах хөтөлбөрийг эдийн засаг, нийгмийн бусад хөтөлбөрүүд, хүн амын өсөлт, хэрэгцээтэй уялдуулан хэрэгжүүлж аймгийн хэмжээнд орон сууцны хангамжийг 20 хувьд, Зуунмод сумын хэмжээнд 50 хувьд хүргэнэ.
6.3.1.1. Сум, орон нутгийн онцлогт тохирсон орон сууцны хөтөлбөрийг үе шаттай хэрэгжүүлж, орон сууцны хангамжийг Зуунмод сумын хэмжээнд 50, аймгийн хэмжээнд 20  хувьд хүргэнэ.
6.3.1.2. [bookmark: _GoBack]Барилга захиалагч, орон сууцны корпорацийг зураг төсөв зохиох эрхтэй болгож, мэргэжлийн баг бүрдүүлэн үйл ажиллагааг өргөтгөж,  нийгмийн даатгал төлдөг бага дунд орлоготой иргэдийг анх удаа орон сууц худалдан авахад нь орон сууцны хөнгөлөлттэй зээлд хамруулж, орон сууцжуулах ажлыг зохион байгуулна.
6.3.1.3. Орон сууцны төсөл хэрэгжүүлэгч аж ахуйн нэгжүүдэд дэд бүтцийн асуудал шийдэгдсэн газруудад төсөл сонгон шалгаруулалтаар  орон сууц барих газрыг олгох зэргээр хууль, журмын хүрээнд дэмжлэг үзүүлж, тухайн орон сууцны тодорхой хувийг бага, дунд орлоготой иргэдэд түрээслүүлэх, хямд үнээр борлуулах замаар орон сууцаар хангана.
6.3.1.4. Зуунмод хотын ерөнхий төлөвлөгөөнд тусгагдсан, шинэ суурьшлын бүсийн 1000 айлын орон сууцны хорооллын барилгажилтын ажлыг дуусгаж,  2000 айлын орон сууцны  хөтөлбөр хэрэгжүүлнэ.
6.3.1.5. Орон сууцны хорооллыг зам, талбай, гадна орчны тохижилтын стандарт хангуулан төлөвлөх, бариулах, ашиглалтад оруулахад хяналт тавьж ажиллана.
6.3.1.6. Инженерийн хангамжтай хувийн сууцны хангамжийг нэмэгдүүлж, иргэдийн амьдралын чанарыг дээшлүүлнэ.
6.3.1.7. Нийтийн зориулалттай орон сууцны гадна фасад, дээврийг засварлах ажлыг эрэмбэ тогтоон үе  шаттай хэрэгжүүлнэ.   
6.3.1.8. Ашиглалтын шаардлага хангахгүй нийтийн зориулалттай орон сууцны барилга, байгууламж,  байруудыг дахин төлөвлөлтөд хамруулж, холбогдох хууль, тогтоомжийг мөрдөж ажиллана.. 
6.4. Зам, тээвэр, харилцаа холбоо

6.4.1. Орон нутгийн чанартай авто замын сүлжээн дэх хатуу хучилттай авто замын уртыг  нэмэгдүүлж,  иргэд зорчигчдын аюулгүй тав тухтай зорчих нөхцөлийг бүрдүүлнэ.
6.4.1.1. Улсын чанартай авто замын дагуух  сумдыг хатуу хучилттай авто замаар  үе шаттай холбох төслийг эхлүүлнэ.
6.4.1.2. Хөдөө аж ахуйн бүтээгдэхүүн тээвэрлэлтийг дэмжсэн “Нутгийн зам төсөл”-ийн хүрээнд зарим сумын чиглэлд хатуу хучилттай авто зам барих төслийг эхлүүлнэ.
6.4.1.3. Аялал жуулчлалыг хөгжүүлэх болон эдийн засаг, нийгмийн ач холбогдол бүхий Мөнгөнморьт сумын 60 км, Манзушир хийдийн 7 км  авто замыг ашиглалтад оруулж, Ээж хад чиглэлийн 60 км, Ар, Өвөр Жанчивлан чиглэлийн 18 км авто зам барих төслийг эхлүүлнэ.
6.4.2. Улс, орон нутгийн  чанартай авто замын сүлжээнд шинэчлэлт, их засвар, ээлжит засвар, арчлалтын ажлыг   норм, нормативын дагуу гүйцэтгэнэ.
6.4.2.1. Улаанбаатар-Баян сумын 58 км хатуу хучилттай авто замыг дөрвөн эгнээ болгон шинэчлэх ажилд орон нутгийн оролцоог хангана.
6.4.2.2. Авто зам, гүүрийн өргөтгөл  шинэчлэлт, их засвар, ээлжит засварыг үе шаттайгаар хийж,  арчлалтын ажлыг тогтмол гүйцэтгэнэ.
6.4.3. Хэрэглэгч, зорчигчийн эрэлт хэрэгцээнд нийцсэн, аюулгүй, ая тухтай тээврийн үйлчилгээг өргөжүүлэн хөгжүүлнэ.
6.4.3.1. Сумдын чиглэлийн хот хоорондын болон орон нутгийн зорчигч тээврийн үйлчилгээний  стандарт хангуулна.
6.4.4. Мэдээлэл, харилцаа холбооны хамрах хүрээг өргөтгөж, техник технологийг нэвтрүүлнэ.
6.4.4.1. Өндөр хурдны шилэн кабельд холбогдоогүй сумдыг шилэн кабельд холбож, орчин үеийн өндөр хурдны интернетийн сүлжээг үе шаттай нэвтрүүлнэ. 
6.4.4.2. Шинээр баригдаж байгаа хотхон, хороолол, суурин газрын амралт чөлөөт цагийн бүсэд өндөр хурдны шилэн кабелийн сувагчлал үүсгэн үйлчилгээний хүртээмжийг нэмэгдүүлнэ.
6.5. Газрын харилцаа
6.5.1. Газрын талаар баримтлах аймгийн бодлогыг хэрэгжүүлэн нэн тэргүүнд аймгийн иргэд, аж ахуйн нэгжид газар өмчлүүлэх, эзэмшүүлэх бодлого баримтлалж, газар өмчлөлийг 77.6-аас дээш хувьд хүргэнэ.
6.5.1.1. Аймгийн хэмжээнд газар өмчлөлийг 77.6-аас дээш хувьд хүргэнэ.
6.5.1.2. Газар зохион байгуулалтын цахим системийг бүрэн нэвтрүүлж Газрын тухай хуулийн хүрээнд иргэн, хуулийн этгээдэд газрыг дуудлага худалдаа, төсөл сонгон шалгаруулалтаар эзэмшүүлэх ажлыг зохион байгуулна.
6.5.1.3. Газар зүйн  нэрийн /газар нутгийн нэр/ тодруулалт, баяжуулалтын ажлыг аймгийн хэмжээнд зохион байгуулна.
6.5.1.4. “Сумын нутаг дэвсгэрийн хөгжлийн төлөвлөгөө”-г аймгийн Газар зохион байгуулалтын ерөнхий төлөвлөгөөнд үндэслэн боловсруулна.
6.5.1.5. Хаягжилтын нэгдсэн системийг аймгийн нийт нутаг дэвсгэрийн хэмжээнд байгуулна.
6.5.1.6. Аймгийн төв /орон нутгийн зэрэглэлтэй хот/ сумын төв, бусад суурин газрын газар ашиглалтын байдалд судалгаа хийж, суурин газрын тэг гортигийг шинэчлэн тогтоож, газрыг зүй зохистой ашиглах, хамгаалалтыг сайжруулах, хөрсийг нөхөн сэргээх арга хэмжээ авна. 
6.5.1.7. Аймгийн хэмжээнд газар ашиглалтын төлөв байдалд чанарын хянан баталгааны  мэдээллийн системийг  нэвтрүүлнэ.
6.5.1.8. Сэргэлэн, Эрдэнэ, Сүмбэр зэрэг сумдын Улаанбаатар хот, Сэлэнгэ аймагтай хиллэх хилийн цэсийн асуудлыг аймгийн иргэдийн Төлөөлөгчдийн Хурлаар дахин хэлэлцүүлж, холбогдох байгууллагад санал  уламжилж шийдвэрлүүлнэ.
6.5.1.9. Аймгийн тусгай хагаалалттай газрыг нэмэгдүүлэх ажлыг эрчимжүүлж, Баян болон зарим сумдын өмнөх онуудад тусгай хамгаалалтад авсан газар нутгийг кадастрын мэдээллийн санд бүртгүүлэх талаар арга хэмжээ авна.   
ДОЛОО.ЗАСАГЛАЛЫН БОДЛОГО
Тогтвортой, хариуцлагатай, ёс зүйтэй, чадварлаг төрийн албыг төлөвшүүлж, хүний эрхийг дээдэлсэн, авлигаас ангид, цахим технологид тулгуурласан “Иргэн төв”-тэй төрийн үйлчилгээг хөгжүүлнэ.
7.1. “Цахим Төв аймаг” төрийн үйлчилгээ
7.1.1. Цахим технологид тулгуурласан иргэн төвтэй төрийн үйлчилгээнд шилжих үйл явцыг эрчимжүүлж, цаг хугацаа, зардлыг хэмнэнэ.
7.1.1.1. Аймгийн хэмжээнд нутгийн өөрөө удирдах ёсны байгууллагын үйл ажиллагааг төгөлдөржүүлнэ. 
7.1.1.2. Төрийн байгууллагуудаас иргэн, хуулийн этгээдэд үзүүлж буй үйлчилгээг шуурхай, чирэгдэлгүй үзүүлж сумдын үйлчилгээний нэгдсэн төвүүдийн үйл ажиллагааг сайжруулж, үйлчилгээний чанар, хүртээмжийг нэмэгдүүлнэ.
7.1.1.3. Төрийн болон төрийн бус байгууллагын түншлэл, хамтын ажиллагааг өргөжүүлж, төрийн зарим чиг үүргийг Төрийн бус байгууллагаар гүйцэтгүүлж, ажлын үр дүнг дээшлүүлнэ.
7.1.1.4. Бүх нийтийн харилцаа холбоо, мэдээллийн технологийн суурь мэдлэг, ур чадварыг дээшлүүлэх сургалт, сурталчилгааг өргөтгөж, төрийн мэдээлэл солилцооны "E-mongolia" системийн ашиглалтыг сайжруулна.
7.1.1.5. Төрийн байгууллагын мэдээллийн сан, өгөгдлийн бүрэн бүтэн байдал, ил тод байдлыг нэмэгдүүлж, иргэд, олон нийтийн оролцоог хангана.
7.1.1.6. Хяналт-шинжилгээ, үнэлгээний цахим мэдээллийн санг хөгжүүлж, гүйцэтгэл үр дүнг сайжруулна.
7.1.1.7. Гүйцэтгэлийн төлөвлөгөөний цахим санг хөгжүүлж, ашиглалтыг сайжруулна.  
7.1.1.8. Төрийн байгууллагуудын нээлттэй хаалганы өдөрлөгийг салбар дундын уялдааг ханган зохион байгуулж, иргэдийн өргөдөл гомдол, санал хүсэлтийг хүлээн авч шийдвэрлэлтийн дундаж хугацааг буруулна.  
7.1.1.9. “Баг-97” төслийн 2 дахь үе шатны хэрэгжилтийг хангаж, багийн иргэдийг сум, багийнхаа үйл ажиллагаанд жигд оролцох, төрийн үйлчилгээг шуурхай авах нөхцөлийг бүрдүүлнэ.
7.1.1.10. “Нэг иргэн-Нэг бүртгэл” хөтөлбөрийг хэрэгжүүлж, төрийн цахим үйлчилгээг иргэдэд ойртуулна. 
7.1.1.11. Төрийн архивын цахим үйлчилгээг байгууллага, иргэдэд шуурхай хүргэж, хүртээмжийг нэмэгдүүлнэ.
7.1.1.12. Аймаг, сумдын Төрийн болон албаны нууцын хадгалалт хамгаалалтыг сайжруулж, мэдээллийн аюулгүй байдлын эрсдэлийг бууруулна.

7.1.2. Төрийн бүх шатанд авлигыг таслан зогсоох хөтөлбөр хэрэгжүүлж, төр иргэдийн мэдээлэл солилцох сувгийг өргөжүүлнэ.
7.1.2.1. Төрийн байгууллага,  албан тушаалтныг авлигын эрсдэлээс урьдчилан сэргийлэх ажлыг үе шаттай зохион байгуулж, төрийн байгууллагын үйл ажиллагааны нээлттэй байдлыг хангана.
7.1.3. Бүх нийтэд хүний эрх, жендэрийн боловсрол олгох ажлыг үе шаттай зохион байгуулж, хүний эрх, жендэрийн тэгш байдлыг  хангахад чиглэсэн олон талт хамтын ажиллагааг өргөжүүлэн,  хандлагыг өөрчилнө.
7.1.3.1. Хүний эрхийг хамгаалахад төр, иргэний нийгэм, аж ахуйн нэгж байгууллага, иргэдийн оролцоог нэмэгдүүлнэ.
7.1.3.2. Бүх нийтэд хүний эрх, жендэрийн боловсрол олгох сургалт, нөлөөллийн арга хэмжээг үе шаттай зохион байгуулж хандлагыг өөрчилнө.
7.2. Мэргэшсэн, хариуцлагатай төрийн алба
7.2.1. Чадахуйн зарчимд суурилсан мэргэшсэн, тогтвортой төрийн албыг бэхжүүлж, албан хаагчийн ёс зүй, сахилга хариуцлагыг чангатган ажиллах нөхцөл, нийгмийн баталгааг сайжруулна.
7.2.1.1. Нутгийн захиргааны байгууллагад чиг үүргийн шинжилгээ хийж, үйл ажиллагааны давхардлыг арилган ажил үүргийн давхардалгүй болгоно.
7.2.1.2. Төрийн албан хаагчийн үйл ажиллагаа, ажлын гүйцэтгэл, үр дүнг үнэлэх хөндлөнгийн үнэлгээний цахим систем нэвтрүүлнэ. 
7.2.1.3. Төрийн албан хаагч цаг хугацаа, орон зайнаас үл хамааран тасралтгүй сурч хөгжих боломж нөхцөлийг бүрдүүлж, мэдлэг чадварыг тогтмол дээшлүүлнэ.
7.2.1.4. Төрийн албан хаагчийн ажиллах нөхцөл, нийгмийн баталгааг сайжруулж, үйл ажиллагааны үр дүнг дээшлүүлнэ.
7.2.1.5. Төрийн албаны хүний нөөц бүрдүүлэх бүх төрлийн сонгон шалгаруулалтыг ил тод, шударга зохион байгуулж, сул орон тооны нөхөн хангалтыг нэмэгдүүлнэ.
7.2.1.6. Төрийн байгууллагад “Хүний нөөцийн аудит” хийж, эрсдлээс урьдчилан сэргийлж, ёс зүй, сахилга хариуцлагын зөрчилгүй ажиллахад арга зүйн дэмжлэг үзүүлнэ.
7.2.1.7. Улс төрийн нөлөөнөөс үл хамааран төрийн албан хаагч тогтвортой  ажиллах нөхцөлийг хангуулж, томилгооны болон албан тушаалын зөрчлийг бууруулна.
7.2.2. Төрийн бодлого, шийдвэрийн хэрэгжилтийн үр дүнг  нээлттэй ил тод болгон, бодлогын баримт бичгийн уялдаа холбоог хангаж, залгамж чанартай, үр дүнтэй хэрэгжих нөхцөлийг бүрдүүлнэ.
7.2.2.1. Бодлогын баримт бичиг, хууль тогтоомж, тогтоол шийдвэрийн хэрэгжилтийг ханган, хяналт-шинжилгээ, үнэлгээний  арга зүйг боловсронгуй болгоно.
7.2.2.2. “Аймгийн Засаг даргын нэрэмжит үзлэг”-ийг сум, хэлтэс, агентлагт зохион байгуулах арга хэлбэрийг боловсронгуй болгож, гүйцэтгэлийн үр дүнг сайжруулна.
7.2.3. Төрийн байгууллагын үйл ажиллагаанд олон улсын стандарт нэвтрүүлж, үйлчилгээний чанарт ахиц гарган иргэдийн сэтгэл ханамжийг нэмэгдүүлнэ.
7.2.3.1. Төрийн байгууллагын  үйл ажиллагаанд чанарын удирдлагын тогтолцоо ISO стандарт нэвтрүүлнэ.
7.2.3.2. Захиргааны байгууллагаас үзүүлж байгаа үйлчилгээний чанар, хүртээмжийн талаар иргэдээс авах сэтгэл ханамжийн судалгааг хөндлөнгийн байгууллагаар хийлгэж, үр дүнг нэмэгдүүлнэ.    
7.3. Амар тайван, аюулгүй нийгэм
7.3.1. Иргэд, байгууллагад үзүүлэх эрх зүйн зөвлөгөө, үйлчилгээг өргөжүүлж, хууль сахиулах байгууллагуудын материаллаг баазыг бэхжүүлэн, тодорхой төрлийн гэмт хэрэг, зөрчлөөс урьдчилан сэргийлэх, илрүүлэх арга хэмжээг хэрэгжүүлнэ.
7.3.1.1. Эрх зүйн зөвлөгөө үйлчилгээ үзүүлэх сургагч багш нарыг мэргэшүүлж, эрх зүйн үйлчилгээний хүртээмжийг нэмэгдүүлнэ. 
7.3.1.2. Төлбөрийн чадваргүй сэжигтэн, яллагдагч, хохирогчдод үзүүлэх хууль зүйн туслалцааны хүрээг өргөжүүлнэ. 
7.3.1.3. Иргэд олон нийтийн оролцоо, хяналтыг нэмэгдүүлэх замаар нийгмийн дэг журам, иргэдийн амьдрах орчны аюулгүй байдлыг хангана.
7.3.1.4. Мансууруулах эм, сэтгэцэд нөлөөт бодисын эргэлтэд хяналт тавих, түүнтэй тэмцэх, урьдчилан сэргийлэх ажлыг эрчимжүүлнэ.
7.3.1.5. Архидан согтуурахтай хийх тэмцлийг эрчимжүүлж, архинд донтох эмгэгтэй хүнд үзүүлэх эмчилгээ, үйлчилгээг нэмэгдүүлж нийгэмшүүлэх ажлыг зохион байгуулна.
7.3.1.6. Иргэдийн эрх зүйн боловсролыг дээшлүүлэх замаар гэр бүлдээ амар тайван, аюулгүй амьдрах орчин нөхцөлийг бүрдүүлж, түр хамгаалах байр ажиллуулж гэр бүлийн хүчирхийлэлд өртөхөөс урьдчилан сэргийлж, хохирогч иргэдийн эрхийг хамгаална. 
7.3.1.7. Мал хулгайлах гэмт хэргийг бууруулна.
7.3.1.8. Хууль сахиулах байгууллагын үйл ажиллагаанд дэмжлэг үзүүлнэ.
7.3.1.9. Төрийн архивыг зориулалтын байртай болгож, тусгай архивуудыг стандартын дагуу тохижуулна.
7.3.2. Гамшгаас хамгаалах төрийн үйлчилгээг байгууллага, иргэдэд шуурхай хүргэх, хүртээмжийг нэмэгдүүлж, гамшгийн эрсдэлийг олон нийтийн оролцоонд тулгуурлан бууруулна.
7.3.2.1. Онцгой байдлын байгууллагын стандартын шаардлага хангасан байр, гамшигтай тэмцэх техник, хэрэгслийн хангамжийг нэмэгдүүлж, стратегийн зориулалттай нөөцийн бараа материал хадгалалт хамгаалалтыг стандартын дагуу хэрэгжүүлнэ. 
7.3.2.2. Аймгийн гамшгийн эрсдэлийн тойм судалгааг хийж, мэргэжлийн байгууллагатай хамтран газар хөдлөлтийн бичил мужлалын зураг гаргаж, шаардлага хангахгүй барилга байшинг шинээр барих, хүчтэтгэх арга хэмжээг төлөвлөгөөний дагуу шат дараалалтай хэрэгжүүлнэ.
7.3.2.3. Гамшгийн эрсдэлийг олон нийтийн оролцоотой бууруулах хөтөлбөрийг хэрэгжүүлж, гамшгаас урьдчилан сэргийлэх сургалт, сурталчилгааны үр нөлөөг дээшлүүлнэ. 
7.3.2.4. Гамшиг осол, гал түймрээс урьдчилан сэргийлэх хяналт шалгалтыг тогтмолжуулж, эрсдэлийг бууруулна. 
7.3.3. Иргэдийн эрүүл, аюулгүй орчинд амьдрах, чанартай бүтээгдэхүүн үйлчилгээ хэрэглэх нөхцөлийг бүрдүүлж, төлөвлөгөөт болон урьдчилан сэргийлэх шалгалтыг хийж, эрсдэлийг бууруулна.  
7.3.3.1. Хяналт шалгалтын обьектын эрсдэлийн үнэлгээгээр их дунд эрсдэлтэй үнэлэгдсэн обьектод хяналтын чиглэлээр төлөвлөгөөт шалгалт хийнэ.
7.3.3.2. Хөдөлмөрийн аюулгүй байдал, эрүүл ахуйн талаарх хууль тогтоомж, стандартын хэрэгжилтэд хяналт тавьж, хэвшүүлнэ.
7.3.3.3. Үйлдвэрлэл, үйлчилгээг хөгжүүлэхэд стандартчилал, хэмжил зүй, тохирлын үнэлгээгээр дэмжлэг үзүүлнэ.
7.3.3.4. Менежментийн тогтолцооны стандартыг хэрэгжүүлэх аж ахуйн нэгжид мэргэшлийн ажил үйлчилгээний дэмжлэг үзүүлнэ. 
7.3.3.5. Хүнсний бүтээгдэхүүний аюулгүйн үзүүлэлтийг тодорхойлж, хүнсний сүлжээний бүх үе шатанд бүртгэл, чанарын удирдлага, хяналт, баталгаажуулалтын тогтолцоог бэхжүүлж хүнсний аюулгүй байдлыг хангана.  
7.4. Тогтвортой гадаад харилцаа, хамтын ажиллагаа
7.4.1. Аймгийн гадаад харилцаа, хамтын ажиллагааг эдийн засагжуулж, хөрөнгө оруулалтыг нэмэгдүүлнэ.
7.4.1.1. Гадаад харилцаа, хамтын ажиллагааны нэг цонхны бодлогыг хэрэгжүүлж, үйл ажиллагааны нэгдмэл байдлыг хангана. 
7.4.1.2. Гадаад харилцаанд эдийн засгийн тэргүүлэх ач холбогдол өгч, төр, хувийн хэвшлийн түншлэлд тулгуурлан хөрөнгө оруулалт, гадаад худалдааг нэмэгдүүлэх бодлогыг хэрэгжүүлнэ.
7.4.1.3. Харилцаат муж, хотуудтай уламжлалт хамтын ажиллагааг өргөжүүлэн сургалт, солилцооны хөтөлбөрийг хамтран хэрэгжүүлнэ.
7.5. Батлан хамгаалах
7.5.1. Батлан хамгаалах нь бүх нийтийн үйл хэрэг байх зарчимд тулгуурлан  Орон нутгийн хамгаалалтын тогтолцоог бэхжүүлж, дайчилгааны төлөвлөлтийг шинэчилнэ.	
7.5.1.1. Төрийн цэргийн болон хууль хүчний байгууллагын  сургалтын нэгдсэн төв байгуулна.
7.5.1.2. Орон нутгийн хамгаалалтын томилгоот нэгж, түүний удирдлага, бие  бүрэлдэхүүний сургалтыг үе шаттай зохион байгуулна.
7.5.1.3. Хүүхэд залуучуудад эх оронч үзэл төлөвшүүлэхэд төр, аж ахуйн нэгжийн хамтын ажиллагааг өргөжүүлнэ.
7.5.1.4. Гамшгийн үед Зэвсэгт хүчний  анги, байгууллагын томилгоот бүлэг, орон нутгийн мэргэжлийн байгууллагын харилцан хамтын ажиллагааг зохион байгуулна.     


НАЙМ. АЙМАГ, СУМД, НИЙГЭМ, ЭДИЙН ЗАСГИЙН ЗАРИМ САЛБАР БАЙГУУЛАГДСАНЫ ТҮҮХТ ОЙ УГТСАН БҮТЭЭЛЧ АЖИЛ
8.1. Аймаг, сум, нийгэм, эдийн засгийн зарим салбар байгуулагдсаны түүхт ой угтсан бүтээлч ажлуудыг санаачилж өрнүүлнэ.
8.1.1. Аймаг, сумд байгуулагдсаны түүхт 100 жилийн ойг угтсан 100 бүтээлч ажлын төлөвлөгөөг батлуулан хэрэгжүүлнэ.

8.1.2.  Түүхт ой угтсан ажлын хүрээнд аймаг, орон нутгаа сурталчилсан “Нэг сум-Нэг бүтээгдэхүүн-Нэрийн хуудас” аян өрнүүлнэ.

8.1.3.  Нийгэм, эдийн засгийн зарим салбарын түүхт ой угтсан иргэн, аж ахуйн нэгж, төрийн бус байгууллагын бүтээлч санал санаачилгыг өрнүүлж, хамтран ажиллана.
	

__оОо__

